Naisteliigad ja pokkerimängimine.  Kui pokkerist kirjutamine on mulle hetkel suht meeltmööda tegevus, siis pokkeri  mängimisega on veidi teine lugu. Keskendumisraskused kestavad, kuigi on siiski vähenenud. Olen üsna edukalt hoidnud joont, et kui mängunälg pole piisavalt suur, siis lauda ei lähe. Loodetavalt veel sel nädalal ilmuva intervjuu käigus rõhutas mu vestluspartner korduvalt, et õige häälestuseta mängima minek on mahavisatud raha. Ma olen temaga täiesti nõus! Samas olen mina ju ikkagi pea elukutseline ja päris mängimata liiga kaua olla ei saa. Seega tuleb teha väike korrektiiv ja ütleme siis nii, et mina keelan  endale laudamineku juhul, kui on ette näha, et head nahka sest ei tule, päris perfektset eeltunnet aga ei nõua.